b'\n_START_ARTICLE_\nThomas Ebbesen\n_START_SECTION_\nKarriere\n_START_PARAGRAPH_\nEbbesen vokste opp i Frankrike og dro etter fullf\xc3\xb8rt gymnas til USA, der han studerte kjemi og biologi ved Oberlin College i Oberlin i Ohio. Han fortsatte studiene ved Universit\xc3\xa9 Pierre-et-Marie-Curie i Paris, der han tok doktorgraden i fysisk kjemi. Etter dette arbeidet han ved Notre Dame Radiation Laboratory i USA. Han flyttet s\xc3\xa5 til Japan. Han arbeidet ved NEC Fundamental Research Laboratories i Tsukuba, der han ble forskningssjef. I 1999 ble Ebbesen professor ved Louis Pasteur-universitetet i Strasbourg._NEWLINE_Sammen med Sumio Iijima oppdaget Ebbesen nanor\xc3\xb8r. Ebbesen utviklet metoder for \xc3\xa5 framstille nanor\xc3\xb8r i st\xc3\xb8rre mengder, det vil si gram. Han arbeidet siden s\xc3\xa6rlig med karbonnanor\xc3\xb8r.\n_START_SECTION_\nUtmerkelser\n_START_PARAGRAPH_\nEbbesen er innvalgt som medlem av Norges Tekniske Vitenskapsakademi, Det Norske Videnskaps-Akademi, Acad\xc3\xa9mie des sciences og Institut universitaire de France. I 2001 ble ham, som den f\xc3\xb8rste, tildelt Randersprisen for \xc2\xabsin forskning p\xc3\xa5 nye karbonmaterialer og nye optiske fenomen\xc2\xbb. Samme \xc3\xa5r fikk han sammen med Sumio Iijima, Cees Dekker og Paul McEuen, utmerkelsen Agilent Technologies Europhysics Prize \xc2\xabfor sin medvirkning til forskning p\xc3\xa5 karbon nanor\xc3\xb8r og deres mekaniske og elektroniske egenskaper.\xc2\xbb_NEWLINE_Han ble 29. mai 2014 tildelt Kavliprisen.'